Қаламыздың техникалық лицейінде өткен семинар

21 қыркүйек 2011 жылы **техникалық лицейде** білім бөлімінің жоспарына сай орыс мектептерінің қазақ тілі мен әдебиеті мұғалімдеріне арналған **«Қазақ тілі және әдебиетін оқытудың үрдісіне байланысты жаңа бағыт бойынша ізденістер» тақырыбында семинар** өткізілді. Семинарға қала мектептерінен 48 мұғалім қатысып, ашық сабақтар мен тіл мерекесіне арналған іс-шарадан үзінді көрді. Семинар барысында қала мектептері мұғалімерінің назарына 4 ашық сабақ ұсынылды: «Кеден мағлұмдамасын толтыру» (11-сынып) – мұғалім Ахмедиева Б.З., «Менің отбасым» (10 -сынып) – мұғалім Жүнісова Л.Қ., «Мемлекеттік елтаңба» (9- сынып) – мұғалім Оспанбай Т.О., «22-қыркүйек – Қазақстан халықтарының тілдер күні» (7-сынып) – мұғалім Қабдымананова А.Н.. Сабақтар өз дәрежесінде өткізілгендіктен, қатысушылардан жоғары баға алды, ал қолданылған техникалық құралдар мен ойластырылған тапсырмалар оқушылардың қызығушылығын арттыру жолында жақсы қызмет етті. Семинар жұмысы «Ана тілім-ардағым!» (мұғалімдер: Қабдымананова А.Н., Азанбаева Г.М.) деп аталатын концерттік бағдарламамен аяқталды.