Жоғары деңгейде өткен семинар болды ...

2011 жылдың 12 жұлдызында қаламыздың №77 МББК орыс тілді мектептердегі қазақ тілі және әдебиеті мұғалімдеріне арналған «Ақпараттық – қатынастық технологиялар арқылы оқушылардың тілдік құзыреттіліктерін арттыру» тақырыбында қалалық семинар өтті. Семинарды МББК директоры Жантыбаева Зайра Рахметалиевна алғысөзбен бастап, семинардың сәтті өтуіне тілегін білдірді. ӘБ жетекшісі Төлеуғазы Ж.Е. әдістемелік бірлестік жұмысына қысқаша шолу жасап, жұмыс барысымен таныстырды.

Қала мектептерінен жиналған 67 қазақ тілі және әдебиеті мұғалімдері назарына 4 ашық сабақ (қазақ әдебиеті - «Махамбет Өтемісұлы»-9-сынып, мұғалім – Қадирова Т.Ж.; қазақ тілі – «Досыма не сыйлаймын?»-7-сынып, мұғалім-Ахтаева С.Д.; «Қалаға саяхат» - 3-сынып, мұғалім-Ажикбаева Г.Н.; «Қазақ халқының көне бұйымдары» - 5-сынып, мұғалім-Байзақова С.Қ.) және «20 жыл желбіреген Тәуелсіздік туы» концерттік бағдарламасы (Мерсалимов Қ.Ж., Төлеуғазы Ж.Е., Идрисова Ж.Ә.) ұсынылды. Семинарға осы тақырыпта өз іс-тәжірибесімен бөліскен №78 ОМ қазақ тілі және әдебиеті пәндерінің мұғалімі Блялова Б.К. жасаған баяндама да қатысушылар қызығушылығын оятты.

Қорытындылай келе қатысушылар бірауыздан семинарға жоғары баға беріп, жоғары деңгейде өтті деген пікірге келіп, семинарды өткізушілерге табыс тіледі.